CELEX: 32019D1184
Language: bg
Date: 2019-07-03 00:00:00
Title: Решение (ЕС) 2019/1184 на Комисията от 3 юли 2019 година относно предложената гражданска инициатива, озаглавена „Ускоряване на научния прогрес в полза на земеделските култури“ (нотифицирано под номер С(2019) 4975)

11.7.2019   
               
               
                  BG
               
               
                  Официален вестник на Европейския съюз
               
               
                  L 185/50
               
            
         РЕШЕНИЕ (ЕС) 2019/1184 НА КОМИСИЯТА
         от 3 юли 2019 година
         относно предложената гражданска инициатива, озаглавена „Ускоряване на научния прогрес в полза на земеделските култури“
         
            
               (нотифицирано под номер С(2019) 4975)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Като предмет на предложената гражданска инициатива, озаглавена „Ускоряване на научния прогрес в полза на земеделските култури“, е посочено следното: „Директива 2001/18/ЕО е остаряла. Ние, студентите от науките за живота, смятаме, че е важно да се преразгледа механизмът за освобождаване, предвиден в Директивата по отношение на новите техники за селекция на растенията.“
                  
               
                     (2)
                  
                  
                     Целите на предложената гражданска инициатива са: „Ние настояваме по-конкретно за по-голяма правна яснота и допълнителни определения. Нашата цел е да се улесни процедурата за издаване на разрешение за продуктите, получени чрез нови техники за селекция на растенията, които имат само естествени природни характеристики. Целта е да се ускори научният прогрес в Европейския съюз, като същевременно се опазват здравето на хората и на животните и околната среда“.
                  
               
                     (3)
                  
                  
                     С Договора за Европейския съюз (ДЕС) се укрепва гражданството на Съюза и се засилва допълнително демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (4)
                  
                  
                     За тази цел процедурите и условията, необходими за гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (5)
                  
                  
                     С цел прилагане на Договорите е възможно да се приеме правен акт на Съюза за сближаване на законовите, подзаконовите или административните разпоредби на държавите членки, които имат за цел създаването или функционирането на вътрешния пазар, въз основа на член 114 от Договора за функционирането на Европейския съюз (ДФЕС).
                  
               
                     (6)
                  
                  
                     По тези причини предложената гражданска инициатива не попада по очевиден начин извън обхвата на правомощията на Комисията да представи предложение за правен акт на Съюза с цел изпълнение на Договорите в съответствие с член 4, параграф 2, буква б) от Регламента.
                  
               
                     (7)
                  
                  
                     Освен това гражданският комитет е образуван и лицата за контакт са определени в съответствие с член 3, параграф 2 от Регламента и предложената гражданска инициатива не е явно в злоупотреба, несериозна или злонамерена, нито е в явно противоречие с ценностите на Съюза, установени в член 2 от ДЕС.
                  
               
                     (8)
                  
                  
                     Поради това предложената гражданска инициатива, озаглавена „Ускоряване на научния прогрес в полза на земеделските култури“, следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Предложената гражданска инициатива, озаглавена „Ускоряване на научния прогрес в полза на земеделските култури“, се регистрира.
         
         
            Член 2
            Настоящото решение влиза в сила на 25 юли 2019 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива, озаглавена „Ускоряване на научния прогрес в полза на земеделските култури“, представлявани от г-жа Lavinia SCUDIERO и г-жа Martina HELMLINGER в качеството им на лица за контакт.
         
         
            Съставено в Брюксел на 3 юли 2019 година.
            
               
                  За Комисията
               
               Frans TIMMERMANS
               
                  Първи заместник-председател
               
            
         
         
            (1)  ОВ L 65, 11.3.2011 г., стр. 1.